**Izvješće o provedenom savjetovanju s javnošću o**

**Nacrtu prijedloga Odluke o izmjeni Odluke o stipendiranju učenika srednjih škola i studenata prema socijalnim kriterijima**

|  |
| --- |
| **IZVJEŠĆE O PROVEDENOM SAVJETOVANJU S JAVNOŠĆU** |
| Naziv akta o kojem je savjetovanje provedeno: Nacrt prijedloga Odluke o izmjeni Odluke o stipendiranju učenika srednjih škola i studenata prema socijalnim kriterijima. |
| Vrijeme trajanja savjetovanja: Savjetovanje je provedeno u trajanju od 30 dana odnosno od 18. svibnja do 17. lipnja 2022. godine. |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od zainteresirane javnosti u vezi predložene Odluke o izmjeni Odluke o stipendiranju učenika srednjih škola i studenata prema socijalnim kriterijima. |

|  |  |  |  |  |
| --- | --- | --- | --- | --- |
| **Red. broj** | **Naziv dionika (pojedinac, organizacija, institucija)** | **Članak na koji se odnosi primjedba/****prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Luka Kirinčić | U prijedlogu nije izričito navedeno na koji se članak odnosi | Podnositelj predlaže da se smanji broj ECTS bodova koje studenti moraju imati na kraju akademske godine kako ne bi morali vraćati određeni iznos stipendije. Podnositelj navodi kako smatra da je trenutna granica od 55 ECTS bodova koja studentima omogućuje nastavak primanja stipendije uzaludna budući da, kako navodi, gotovo pa i nema kolegija koji nose manje od 5 ECTSA, a i oni koji nose manje su kolegiji čija je prolaznost na iznimno visokoj razini zbog njihove težine. Podnositelj stoga predlaže da se ta granica spusti na 52 ECTSA kako bi se ipak time "pokrili" i neki teži kolegiji, odnosno kako bi se studentima omogućio prijenos barem jednog kolegija u iduću akademsku godinu. | Prijedlog o smanjenju najmanjeg broja bodova kojeg student-stipendist mora ostvariti u prethodnoj godini studija kako bi ostvario pravo za nastavak primanja stipendije je razmotren ali nije prihvaćen iz razloga što je utvrđeno da se broj ECTS bodova koje student mora ostvariti kako bi prešao na višu godinu studija razlikuje od fakulteta do fakulteta, no najčešće iznosi upravo 55 bodova. Pravo nastavka primanja stipendije ostvaruje student uspješnim završetkom studijske godine i prijelazom u višu studijsku godinu, a upravo je prijelaz u višu studijsku godinu, na većini fakulteta, uvjetovan brojem ECTS bodova od 55.U praksi se nije dogodila situacija u kojoj je student-stipendist prema socijalnim kriterijima uspješno prešao u višu godinu studija, a nije ostvario pravo na nastavak primanja stipendije zbog nedovoljnog broja ECTS bodova.Odluka o stipendiranju učenika srednjih škola i studenata prema socijalnim kriterijima ne propisuje obvezu vraćanja iznosa stipendije u slučaju neuspješnog prelaska u višu godinu obrazovanja, kao ni u slučaju nedovoljnog prosjeka ocjena/broja ECTS bodova, dakle, učenici i studenti koji primaju stipendiju prema ovom kriteriju, ni u kojem od ovih slučajeva ne vraćaju iznos primljene stipendije. |
| 2. | Ana Brnjac | U prijedlogu nije izričito navedeno na koji se članak odnosi | Podnositeljica predlaže da, prilikom određivanja cenzusa (uvjet prihoda po članu kućanstva), stimulacija ne ulazi u prosjek plaće, budući je ista neoporeziva te da se cenzus poveća, obzirom na sveopća povećanja cijena.Nadalje, predlaže uvođenje stipendija za aktivne sportaše s rezultatima na državnim i drugim natjecanjima. | Prijedlog je razmotren ali nije prihvaćen, budući da se isti ne odnosi na sadržaj koji se propisuje ovim Nacrtom prijedloga Odluke. |